CELEX: 62019TN0623
Language: et
Date: 2019-09-16 00:00:00
Title: kohtuasi T-623/19: 16. septembril 2019 esitatud hagi – ArcelorMittal Bremen versus komisjon

28.10.2019   
            
            
               ET
            
            
               Euroopa Liidu Teataja
            
            
               C 363/35
            
         
      16. septembril 2019 esitatud hagi – ArcelorMittal Bremen versus komisjon
      (kohtuasi T-623/19)
      (2019/C 363/44)
      Kohtumenetluse keel: saksa
      
         Pooled
      
      
         Hageja: ArcelorMittal Bremen GmbH (Bremen, Saksamaa) (esindajad: advokaadid S. Altenschmidt ja L. Buschmann)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  ELTL artikli 265 alusel tuvastada, et kuna komisjon ei ole teinud otsust aastase tasuta saastekvootide üldkoguse kohta, millest Saksamaa Liitvabariik teatas komisjonile 12. aprillil 2019, selleks et oluliselt suurendada kuummetalli tootepõhise võrdlusaluse käitiseosa tootmisvõimsust Bremenis sisseseadega ID 60 käitises, siis on komisjon rikkunud komisjoni otsuse 2011/278/EL (1) artikli 19 lõike 4 teist lõiku;
               
            
                  —
               
               
                  teise võimalusena tühistada komisjoni 19. juuli 2019. aasta otsus hageja 12. aprillil 2019 teabe esitamise kohta;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhineb järgmisel alusel:
      
                   
               
               
                  Hageja leiab, et komisjon on kohustatud tegema otsuse 2011/278/EL artikli 19 lõike 4 teise lõigu alusel otsuse ning mitte keelduma eraldamast aastast tasuta saastekvootide üldkogust, millest Saksamaa Liitvabariik teatas komisjonile 12. aprillil 2019, selleks et oluliselt suurendada tootmisvõimsust, kuna tootmisvõimsuse olulise suurendamise tingimused otsuse 2011/278/EL artikli 20 lõike 1 tähenduses olid täidetud.
               
            
         (1)  Komisjoni 27. aprilli 2011. aasta otsus 2011/278/EL, millega määratakse kindlaks kogu liitu hõlmavad üleminekueeskirjad Euroopa Parlamendi ja nõukogu direktiivi 2003/87/EÜ artikli 10a kohaste tasuta saastekvootide ühtlustatud eraldamiseks (ELT L 130, 17.5.2011, lk 1).